Jumanazar Bazarbaev

Jumanazar Bazarbaev (1933-jıl 13-noyabr, Moynaq rayonı— 2020-jıl 25-sentyabr) — filosof alım. Ózbekstan Pánler akademiyası akademigi (2000), Ózbekstanda xızmet kórsetken pán ǵayratkeri (1994), Qaraqalpaqstanda xızmet kórsetken pán ǵayratkeri (1970), filosofiya pánleri doktorı (1973), professor (1978). Qaraqalpaqstan mámleketlik pedagogika institutı tábiyattanıw fakultetin tamamlaǵan (1955). Ózbekstan Pánler akademiyası Qaraqalpaqstan filialında islegen (1968—80), Qaraqalpaqstan mámleketlik universiteti professorı (1976—80), kafedra basqarıwshısı (1980—89 ). Qaraqalpaqstan Respublikası Xalıq bilimlendiriw ministri (1989-1990). Nókis mámleketlik pedagogika institutı rektorı (1991-jıldan). "Ózbeksheqaraqalpaqsha sózlik", "Ádepnama" kitapları, estetika, din táriyxına tiyisli dóretpelerdiń avtorı. "Qaraqalpaqstan muǵallimi" jurnalınıń bas redaktorı (1991-jıldan). Ámir Temur fondı Qaraqalpaqstan Respublikası bóliminiń baslıǵı. Berdaq atındaǵı Qaraqalpaqstan Respublikası Mámleket sıylıǵınıń laureatı (1996).

 Ádebiyatlar 

 OʻzME. Birinshi tom. Tashkent, 2000-jıl

Kategoriya:Berdaq atındaǵı Qaraqalpaqstan Respublikası mámleketlik sıylıǵınıń laureatları
Kategoriya:Shorsha baba qoyımshılıǵına jerlengenler

 Derekler